දකුණු පළාතේ තොරණ චිත්‍ර ශිල්පීන් හා විහාර බිතුසිතුවම් කලාවේ යෙදෙන චිත්‍ර ශිල්පීන් අද බොහෝ ගැටලුකාරී තත්ත්වයන්ට පත්ව තිබේ.විශේෂයෙන්ම වෘත්තීය ගරුත්වයක් ඇතිවන ආකාරයට විධිමත් වෘත්තීය තත්ත්වයක පිහිටු නොවීම නිසා මේ ශිල්පීහු අද අසරණ ස්වභාවයට පත්ව සිටිති.වෙසක් සමය පැමිණීමත් සමඟ අපට දක්නට ලැබෙන තොරණවල චිත්‍ර අඳින ශිල්පීන් මේ සඳහා වෙහෙසෙන ආකාරයට මොවුන් නියමිත වටිනාකම මේ සමාජයෙන් නොලැබෙන ස්වභාවයක් දක්නට ලැබේ.